《海虞十二景 其一 龙山带郭》
明代·卢龙云

缭绕城边地，移来海上山。峰峦朝暮接，苍翠有无间。

紫气时环抱，白云长自閒。仙踪何处觅，蜡屐好同攀。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。